|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ПРИЛАГАНЕ НА ПОДМЯРКА 22.1 „ИЗВЪНРЕДНО ВРЕМЕННО ПОДПОМАГАНЕ ЗА ЗЕМЕДЕЛСКИТЕ СТОПАНИ, КОИТО СА ОСОБЕНО ЗАСЕГНАТИ ОТ  ПОСЛЕДИЦИТЕ ОТ РУСКОТО НАШЕСТВИЕ В УКРАЙНА“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА  2014 – 2020 Г.** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **Ибраим Пачеджиев – получено на 07.11.2022 г. в МЗм с вх. № 94-2075** | Във връзка с провеждане на обществено обсъждане на Наредба за прилагане на подмярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от Програмата за развитие на селските райони за периода 2014 – 2020 г., Ви предлагам да бъде включен за подпомагане и сектор „Пчеларство“.  Всички сме наясно, че пчеларството е безценен фактор, както за човешкото здраве, така и за опрашването на културите, но за съжаление не е приоритет за държавата.  Известно е, че пчеларството е един от най-уязвимите сектори, подвластен както на климатичните особености, така и на обработването на нивите с изкуствени торове и препарати. Държавата дава минимални, почти символични субсидии за пчеларския сектор, който разчита само на вътрешния пазар, за да реализира своята продукция.  В наредбата са включени за подпомагане земеделски стопани от всички сектори, но не и пчеларите. Нима пчеларите не са земеделски стопани и не си внасят осигуровките и данъците. Нима пчеларите не пострадаха от високите цени за изхранването, профилактиката и лечението на пчелите. Нима не пострадаха от вноса на мед от Украйна.  С така провежданата политика на държавата спрямо пчеларите нито един млад човек не иска да се занимава с пчеларство напротив и тези, които са започнали с тази дейност разпродават пчелните си семейства и се ориентиран към чужбина. | Приема се по принцип | На следващ етап ще бъдат разработени разпоредби, които да регламентират подпомагане, насочено към пчеларите. |
|  | **Съюз на гъбопроизводителите в България –**  **получено на 08.11.2022 г. по електронен път** | 1. Да се конкретизират видовете гъби, които ще се подпомагат.  Култивирани гъби като например Шейтаке и Кладница се отглеждат екстензивно и с любителски характер. Нямат разходи, както е при основно произвежданата култура „печурки“. При интензивното отглеждане на печурки разходът на кв.м. е 450 лв. а предвидената помощ при максимална ставка е равна на около 7.50 лв. на кв.м. Смятаме че помощта трябва да достигне до реално нуждаещите се производители. Ние предлагаме това да са само култивираните печурки. | Не се приема | Подпомагането е насочено към земеделски стопани, които отглеждат култивирани гъби, без да се прави разграничение между видовете. Посоченият пример се отнася към лица, които отглеждат любителски гъби, но не и към земеделски стопани, които осъществяват селскостопанска дейност. |
|  |  | 2. При теренната проверка да са налични реално засети площи минимум 60%.  Поради спецификата па отглеждане на култивираните гьон п при наличието на няколко помещения е възможно да има празни такива. След всеки цикъл помещението се изпразва и дезинфекцира, преди да се засее отново. | Приема се по принцип | В проекта на наредба изрично е указано, че се предоставя подпомагане на установените при проверка на място площи, заети с култивирани гъби. |
|  |  | 3. Помощта да се отчита на база производствени стелажи и площи, а не на анкетна карта.  При регистрация по Наредба 3, много производители са посочили площта на имота, а не реално засетите стелажни площи. Други наши притеснения са, че има много тьрговци регистрирани по Наредба 3 и без теренна проверки има опасност част от парите да отидат при търговците, а не при реалните производители. | Приема се по принцип | В проекта на наредба изрично е указано, че се предоставя подпомагане на установените при проверка на място площи, заети с култивирани гъби. Никъде не е регламентирано, че се изплаща подпомагане на основата на анкетни карти. |
|  | **Национална био асоциация, Съюз на дунавските овощари, Добруджански овощарски съюз, Асоциация на овощарите в България, Национален съюз на градинарите в България, Българска асоциация на малинопроизводителите и ягодоплодните  чрез Председателя на УС на НБА –  получено в МЗм с вх. № 15-531 от 10.11.2022 г.** | В качеството си на браншови организации в сектор „Плодове и зеленчуци“ и „Биологично производство“, след запознаване с:  - Проект на Наредба за прилагане на подмярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от бюджета на Програмата за развитие на селските райони за периода 2014 - 2020 г.;  - Мотивите приложени към Проекта на Наредба;  - Приложимото наднационално законодателство, а именно чл. 39в на Регламент (ЕС) № 1305/2013 на Европейския парламент и Съвета от 17 декември 2013 г. относно подпомагане на развитието на селските райони от Европейският земеделски фонд за развитие на селските райони (ЕЗФРСР) и отмяна на Регламент (ЕО) № 1698/2005 на Съвета (ОВ Ь, бр. 347 от 20 декември 2013 г.), („Регламент (ЕС) № 1305/2013“);  - И след като съобразихме интереса на земеделските стопани в т.н. приоритетни сектори „Плодове и зеленчуци“ и „Биологично производство“, които ние представляваме;  - Изцяло съобразявайки се с гореизложеното, разгледано в неговата съвкупност, в законоустановения срок, представяме пред Вас и нашето  СТАНОВИЩЕ: |  |  |
|  |  | Приветстваме усилията, на Министерство на земеделието, че действително се старае да вникне в комплекса от трудности, с които се сблъскват земеделските стопани в контекста на последствията от войната в Украйна. В същото време в качеството си на браншови организации в секторите „Плодове и зеленчуци“ и „Биологично производство“, не еднократно сме настоявали за навременно и достойно подпомагане на стопанствата от тези сектори, тъй като икономическите затруднения при тях, са в особена степен допълнително изострени, поради ниската ликвидност и галопиращата инфлация на цените на производствените ресурси.  За наша всеобща изненада, след задълбочено запознаване на визирания проект на Наредба по подмярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от ПРСР, в едно с приложимото законодателство на ЕС, ние НЕ НАМИРАМЕ ефект от така предложените мерки, по начина определен във визираната наредба. В същото време абсолютно категорично НЕ НАМИРАМЕ ИЗПЪЛНЕНИЕ на поставените цели в приложимия Регламент (ЕС) № 1305/2013, чрез прилагане на така представения проект на нормативен акт. за прилагане на под мярка 22.1 от ПРСР.  В подкрепа на гореизложеното, на Вашето внимание, представяме и нашите  МОТИВИ: | Не се приема | В проекта на наредба е указано например като изрично условие за допустимост земеделските стопани да са кандидатствали по така наречените зелени плащания. |
|  |  | 1. Жизнено важните, икономически рентабилни и структуроопределящи стопанства от сектор „Плодове и зеленчуци“ и „Биопроизводство“, са стопанствата, които са над 10 ха, които са пазарно ориентирани, т.е. произвеждат основно за пазара и преработвателния сектор. Нормативно определеното изискване за натрупване на предоставеното подпомагане по линия на държавните помощи по т.н. Временна/кризисна рамка и средствата в размер на 5 % от бюджета на ПРСР (за 2020 и 2021 г) , при изключително ниския „таван“ от 15 000 евро на земеделски стопанин, /прави недопустими по мярката /- 85% от стопаните; | Не се приема | Съгласно чл. 39в, т. 6 от Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент (ЕС) № 1305/2013) при предоставянето на подпомагане по настоящия член държавите членки вземат предвид подпомагането, предоставено по други инструменти за подпомагане на национално равнище или на равнището на Съюза, или по частни схеми в отговор на последиците от руското нашествие в Украйна. Това е нормативно определено изискване. |
|  |  | 2. Предвид икономическите трудности в споменатите сектори, които се задълбочават, с настъпване на зимния сезон, визирайки високите разходи на енергоносителите, ПРЗ, торове и труд и то най-много при пазарно ориентираните земеделски стопанства над 10 ха., отпаднали НЕОСНОВАТЕЛНО от подпомагането по така предложената мярка считаме за НЕПРАВИЛНО. | Не се приема | Съгласно чл. 11 от проекта на наредба е предвидено подпомагане за различни по размер площи, в това число и над 10 ха. |
|  |  | 3. Не приемаме за целесъобразно, правилно и отговарящо на принципите за ефективно и ефикасно изразходване на публични средства, подпомагането на земеделски стопанства отглеждащи маслодайна култура – СЛЪНЧОГЛЕД. При тези стопанства, е налице достатъчна ликвидност, нарастваща в пъти предвид пазарната конюнктура. За нас подобно изразходване на публични средства от бюджета на ЕС в настоящия момент е неоснователно и изразходва изключително ценен финансов ресурс, който трябва да подпомогне стопанствата в критично състояние. | Не се приема | Разчетите за стопанствата, отглеждащи слънчоглед, показват нарастване на техните производствени разходи през второто тримесечие на 2022 г. спрямо 2021 г. със средно 48,3%, докато за същия период продукцията поскъпва средно с 46%. Изпреварващият темп на увеличение на цените на вложенията в сравнение с този на изкупните цени се отразява неблагоприятно върху ликвидността и достъпа до оборотни средства на стопанските оператори, които към момента се сблъскват и със сериозни трудности при реализацията на продукцията си.  Създадената на европейско ниво през м. юни 2022 г. възможност за безмитен внос на украински слънчоглед в Европейския съюз оказва съществено въздействие върху пазарната ситуация в България. Вносът се засилва осезаемо през последните месеци, като само в рамките на периода юни – юли са доставени 364 хил. тона. |
|  |  | 4. Предвид това , че средствата по мярка 22.1 са изцяло публични, от бюджета на ПРСР (2014-2020), и ЕС, отчитайки и сушата, която засегна в най-голяма степен производителите на плодове и зеленчуци, които по субективни причини не можаха да се възползват от мерките за напояване по ПРСР и отчитайки неравнопоставеността между бенефициентите, а също и неизпълнените цели поставени от ПРСР и ОСП, считаме, че мярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“, НЕ СЛЕДВА ДА СЕ ПРИЛАГА в този вид. | Не се приема | Съгласно извънредното подпомагане има за цел да помогне на земеделските стопани да преодолеят негативните последици от руското нашествие в Украйна, а не да спомогне да ограничат последиците от сушата. |
|  |  | 5. Категорично смятаме, че така предложения нормативен акт, не използва в максимална степен потенциала от възможности, който ни се предоставя от приложимото европейско законодателство. Кумулативно към това, отчитайки и напрежението в секторите натрупано през тези години на трудност, ние сме на мнение, че в спешен порядък следва да преразгледате позицията си по прилагане на мерките, насочени към земеделските стопани, предизвикани от войната в Украйна и все още не отстъпващите последствия от СОУГО пандемията. | Не се приема | Съгласно чл. 39в от Регламент (ЕС) № 1305/2013 подпомагането по тази мярка осигурява спешна помощ на земеделските стопани и МСП, които са особено засегнати от последиците от руското нашествие в Украйна, като целта е да се осигури непрекъснатост на стопанската им дейност, при спазване на предвидените в настоящия член условия. Съобразно тази разпоредба е предвидено подпомагане както за земеделски стопани – в подмярка 22.1, така и за малки и средни предприятия – подмярка 22.2. Тъй като бенефициентите са различни, то и мярка 22 е разделена на така цитираните подмерки. |
|  |  | 6. Съблюдавайки, че в европейското законодателство има друга възможност, равнопоставено да бъдат подпомогнати всички допустими МСП - равнопоставено, ние категорично не приемаме за правилно прилагането на мярка 22.1 от ПРСР.  Предвид гореизложеното  ПРЕДЛАГАМЕ :  а) В спешен порядък, да се разработи проект на Наредба по подмярка 22.2, по която допустим бенефициент да са Малки и средни предприятия /МСП/, заети в секторите „Плодове и зеленчуци“, „Биологично производство“ и „Животновъдство“, при таван на подпомагане, с всички натрупвания съгл. приложимото Европейско законодателство до 100 000 евро. | Приема се по принцип | При разработването на подмярка 22.2 е ще се съобрази чл. 39в от Регламент (ЕС) № 1305/2013. |
|  |  | б) Като допустим бенефициент да бъдат допустими МСП:  - земеделски производители,  - преработватели,  - организации и групи на производители. | Приема се по принцип | След изменение на ПРСР 2014 – 2020 г. ще бъдат определени допустимите бенефициенти. |
|  |  | в) Целия финансов ресурс от 33 млн. евро да бъде насочен по подмярка 22.2 на ПРСР. | Не се приема | Двете померки, като част от мярка 22, имат общ финансов ресурс, а именно не може да превишава 5% от общото участие на Европейския земеделски фонд за развитие на селските райони в Програмата за развитие на селските райони за периода 2021-2022 г. |
|  |  | С оглед на гореизложеното, така представените браншови организации от секторите „Плодове и зеленчуци“ и „Биологично производство“:  НЕ ПРИЕМАМЕ така представеният проект на Наредба по подмярка 22.1 от ПРСР.  НАСТОЯВАМЕ за нейното незабавно цялостно изтегляне, като бъде разработена подмярка 22.2 от ПРСР.  НАСТОЯВАМЕ за спешни консултации с експерти на Министерство на земеделието, във връзка с разработване на нови параметри по подмярка 22.2 от ПРСР. | Приема се по принцип | В хода на установените процедури по изменение на ПРСР 2014 – 2020 г., както и на изработване на наредбата ще бъдат проведени консултации. |
|  | **Национална Био Асоциация, Асоциация на овощарите в България, Българска асоциация на малинопроизводителите и ягодоплодните  чрез Председателя на УС на НБА – получено в МЗм с вх. № 15-536 от 11.11.2022 г.** | В качеството си на браншови организации в сектор „Плодове и зеленчуци“ и „Биологично производство“, след запознаване с:  - Проект на Наредба за прилагане на подмярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от бюджета на Програмата за развитие на селските райони за периода 2014 – 2020 г.;  - Мотивите приложени към Проекта на Наредба;  - И след като съобразихме интереса на земеделските стопани в т.н. приоритетни сектори „Плодове и зеленчуци“ и „Биологично производство“, които ние представляваме;  - Изцяло съобразявайки се с гореизложеното, разгледано в неговата съвкупност, в законоустановения срок, представяме пред  Вас и нашето:  **СТАНОВИЩЕ:** |  |  |
|  |  | За наша всеобща изненада, под прикритието на „Заключителни разпоредби“ под параграф 3, т.2 се извършва неприемлива и необоснована промяна в Наредба №3 от 2015г. за условията и реда за прилагане на схемите за директни плащания на площ:  Цитат:  **„§ 3.** В Наредба № 3 от 2015 г. за условията и реда за прилагане на схемите за директни плащания (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г.; Решение № 8966 от 2.07.2018 г. на ВАС на РБ – бр. 57 от 2018 г.; бр. 73 от 2018 г., бр. 20 от 2019 г., бр. 18 и 77 от 2020 г., бр. 11 от 2021 г. и бр. 17 и 38 от 2022 г), се правят следните изменения и допълнения:  1. В чл. 27в, ал. 2 навсякъде в изречение второ думата „оторизираните“ се заменя с „установените“.  ***2. Създава се преходна разпоредба:***  ***„Параграф единствен. За кампания 2022 г. кандидатите за подпомагане представят документите по чл. 32, ал. 1 в съответните областни дирекции на Държавен фонд „Земеделие“ в периода от 1 до 23 декември 2022 г. и от 9 до 17 януари 2023 г., с изключение на кандидатите по схемата по чл. 30б, които представят документите по чл. 32, ал. 1 в периода от 9 януари до 8 февруари 2023 г.“.***  Ние изцяло **не приемаме** така предложените промени, като представяме пред Вас и нашите мотиви: | Не се приема | Изменението в нормативноустановените срокове, в които земеделските стопани представят посочените в чл. 32 от Наредба № 3 от 2015 г. документи, с които удостоверяват добиви от заявените площи за съответната култура, е свързано с техническото обезпечаване на процеса по приемане на документите. При подаването им в съответната областна дирекция на Държавен фонд „Земеделие“ се извършват проверки и документите се въвеждат в Интегрираната система за администриране и контрол, който софтуер ще бъде актуализиран в периода от 24 декември 2022 г. до 9 януари 2023 г. През посочения период няма да е налице техническа обезпеченост за подаване на документите. С цел осигуряване на достатъчно време, се предвижда този период, да се предостави допълнително на земеделските стопани. По този начин се запазва месечния срок, който до сега е бил на разположение, разликата е в периода, в който ще се ползва. В случай, че не се осигури нормативно месечния срок за предоставяне на документите, стопаните биха били лишени от време, в което да изпълнят задълженията си, месечният срок ще бъде намален и те ще бъдат поставени в по-неблагоприятна ситуация в сравнение с предходни кампании.  Предложените периоди не касаят изменение на сроковете, в които ще се изплаща подпомагането. Същото се извършва при спазване на чл. 34 от Наредба № 3 от 2015 г. |
|  |  | **1.** Съгласно чл. 32, ал .6 от Наредба№ 3/2015 г. сроковете, които се прилагат към момента за представяне на документите доказващи реализацията на продукцията по схемите за обвързана подкрепа **са напълно ясни и приемливи за земеделските стопани**, а именно периода от 01 до 31 декември в годината на подаване на заявлението за подпомагане.  Цитат:  Чл.32, ал. „(6) (Предишна ал. 4 - ДВ, бр. 69 от 2016 г., в сила от 02.09.2016 г., доп. - ДВ, бр. 11 от 2021 г., доп. - ДВ, бр. 17 от 2022 г., в сила от 01.03.2022 г., доп. - ДВ, бр. 38 от 2022 г., в сила от 20.05.2022 г.) В периода от 1 до 31 декември на годината на подаване на заявлението, а за схемата по чл. 30б - в периода от 1 до 31 януари на годината, следваща годината на подаване на заявлението, кандидатите за подпомагане представят документите по ал. 1 лично или чрез представител, упълномощен с нотариално заверено пълномощно, в съответните областни дирекции на Държавен фонд „Земеделие“, отдел „Прилагане на схеми и мерки за подпомагане“. При смърт на кандидата за подпомагане документите по ал. 1 се подават в посочения период или до 15 дни от датата на смъртта, когато е настъпила преди изтичане на периода, от представителна повече от половината от неговите наследници, упълномощен с нотариално заверено пълномощно.“ | Не се приема | Виж по-горе. |
|  |  | 2. В този ред на мисли, категорично не приемаме единствения параграф, който твърди, че срокът за представяне на документите за реализация на земеделската продукция бил неясен. Видно от същия доклад, за изменението на касаещо изменението на Наредба № 3 от 2015 г. за условията и реда за прилагане на схемите за директни плащания, НЕ Е направена и оценка на въздействието, която е задължителна съгласно Закона за нормативните актове. | Не се приема | Виж по-горе. Оценката на въздействие съгласно чл. 20 от Закона за нормативните актове се изготвя при закон, кодекс или акт на Министерски съвет, но не и на нормативни актове, издавани от министри. |
|  |  | 3. Изменението на срока за представяне на документите за реализация на земеделската продукция, така както е предложено ще доведе до значително забавяне в изплащането на подпомагането на земеделските стопани, кандидатстващи по схемите за обвързана подкрепа. Това от своя страна ще доведе до значително влошаване на ликвидността на стопанствата и ефекта от това е точно обратно пропорционален на цялото подпомагане, по линия на временната и/или кризисната рамка прилагана от ЕК. Съгласно гореизложеното промяната на визираните срокове е в тотален разрес с политиката, която водят всички държави от ЕС. | Не се приема | Виж по-горе. |
|  |  | С оглед на така изложените факти и обстоятелства, ние браншовите организации от от секторите „Плодове и зеленчуци“ и „Биологично производство“:  НЕ ПРИЕМАМЕ изменението на Наредба № 3 В Наредба № 3 от 2015 г. за условията и реда за прилагане на схемите за директни плащания (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г.; Решение № 8966 от 2.07.2018 г. на ВАС на РБ – бр. 57 от 2018 г.; бр. 73 от 2018 г., бр. 20 от 2019 г., бр. 18 и 77 от 2020 г., бр. 11 от 2021 г. и бр. 17 и 38 от 2022 г)  НЕ ПРИЕМАМЕ така представените мотиви за изменението на Наредба №3/2015, като ги определяме за незаконосъобразни и неправилни съгласно приложимото законодателство.  НАСТОЯВАМЕ ИЗЦЯЛО ДА СЕ ЗАЛИЧИ параграф 3, т.2 от глава „Заключителни разпоредби“ от проекта на Наредба за прилагане на подмярка 22.1, с която се извършва промяна в Наредба №3 от 2015г. за условията и реда за прилагане на схемите за директни плащания на площ.  НАСТОЯВАМЕ ИЗЦЯЛО ОТТЕГЛИ проекта за Наредба за прилагане на мярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от Програмата за развитие на селските райони за периода 2014 – 2020 г.“, съгл. наше становише прието от адми нистрацията на МЗм, под вх.№ 15-531/10.11.2022г. | Не се приема | Виж по-горе. |
|  | **Асоциация на овощарите в България – Живка Гроздева –  получено по електронен път на 11.11.2022 г.** | Приносът на проект на наредба 22.1. за справяне с кризата, породена от високите разходи за производство и свития пазар на плодове, се очаква да бъде незначителен. Проведохме множество разговори със земеделски стопани относно предложената от Вас кризисна мярка. Мнението на всички от тях – малки, средни и големи, бе, че предложените еднократни суми за подпомагане спрямо отглежданите площи са толкова ниски, че не биха имали никакъв положителен ефект върху затрудненото финансово състояние на повечето от тях. В текста към мотивите четем:  „Така следва да се ограничат загубите вследствие на увеличение на цените на вложените ресурси и да се осигури стабилност на земеделските стопанства, да се обезпечи тяхната ликвидност и жизненоспособност. Това е и очакваният резултат, който ще доведе продоволствена сигурност в страната.“  Но заложените еднократно платими суми са наистина много ниски за посочените размери на стопанствата. И целите, които са залегнали в обосновката Ви, няма как да бъдат постигнати.  Оценяваме Вашия стремеж да удовлетворите нуждите на повече производствени сектори , но считаме, че не е отчетен достатъчно добре икономическия ефект за стопанствата от сектор плодове. Еднократно платима сума в размер на 450 лв за стопанство с 4,99 ха няма как да компенсира увеличение на каквито и да е разходи. Същото важи и за сумите, които биха получили по-големи стопанства. | Не се приема | Изчисляване на плащането на едно стопанство по класове стопанства:  1 На база на получените резултати за разликата в темпа на изменение на разходите за производство и на цените на продукцията се определя съответстващия дял от разходите на животно/единица площ, които да бъдат компенсирани;  2 Определяне на общия финансов ресурс за подкрепа по класове стопанства въз основа на дела от разходите, които ще бъдат компенсирани, животните и площите в съответните класове;  3 Определяне на еднократно плащане на стопанство (ЕПст) за съответния клас. |
|  |  | В мотивите към наредбата Вие определяте само малките и средните земеделски стопани като засегнати от увеличението на производствените разходи и трудния пазар и реализация. Това не е така. Големите производители на плодове също търпят загуби, в не по-малка степен от останалите. Някои от разходите, характерни за големи производители, при малките такива липсват. Например, много малки производители нямат разходи, свързани с напояване, защото насажденията им нямат поливни системи. | Не се приема | В проекта на доклад към наредбата не е посочено, че подпомагането е насочено към малките и средните земеделски стопани. Подпомагането е насочено към земеделски стопани, които отговарят на изискванията за допустимост. |
|  |  | Прави впечатление, че никъде в наредбата не е посочен общия бюджет по мярката. Бюджети за различните производствени сектори също не са определени. | Не се приема | В проекта на наредба е регламентирано, че бюджетът ще бъде посочен в заповедта определяне на прием на заявления за подпомагане. |
|  |  | Както самите Вие посочихте при представянето на мярката, повече от половината производители на плодове няма да бъдат допустими за подпомагане – а именно стопаните на площи над 10,7-11 ха. | Не се приема | В проекта на наредба не е предвидено такова ограничение. Съгласно чл. 11, т. 1 от проекта на наредба за площ с плодове:  а) до 4, 99 ха – 450 лева;  б) от 5 ха до 9, 99 ха – 2 000 лева;  в) от 10 ха до 19, 99 ха – 4 000 лева;  г) от 20 ха до 29, 99 ха – 7 000 лева;  д) от 30 ха до 49, 99 ха – 11 000 лева;  е) равна на 50 ха или над 50 ха – 25 000 лева.“ |
|  |  | Отчитаме като пропуск факта, че методиката на разпределение на средствата не беше предварително обсъдена с браншовите организации от сектор плодове. Обръщаме внимание на това, защото ние, представителите на производителите, познаваме много добре спецификите и проблемите на стопанствата в страната, а и самите ние също сме производители. | Не се приема | Методологията е част от изменението на ПРСР 2014 – 2020 г. Същата е представена на Комитета за наблюдение на ПРСР 2014 – 2020 г., в състава на който участват и представители на земеделските стопани. |
|  | **nbioassoc\_bg –**  **Портал за обществени консултации –10.11.2022 г.** | Приветствам усилията, на Министерство на земеделието, че действително се старае да вникне в комплекса от трудности, с които се сблъскват земеделските стопани в контекста на последствията от войната в Украйна. В същото време в качеството си на браншови организации в секторите „Плодове и зеленчуци“ и „Биологично производство“, не еднократно сме настоявали за навременно и достойно подпомагане на стопанствата от тези сектори, тъй като икономическите затруднения при тях, са в особена степен допълнително изострени, поради ниската ликвидност и галопиращата инфлация на цените на производствените ресурси.  За наша всеобща изненада, след задълбочено запознаване на визирания проект на Наредба по подмярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от ПРСР, в едно с приложимото законодателство на ЕС, ние НЕ НАМИРАМЕ ефект от така предложените мерки, по начина определен във визираната наредба. В същото време абсолютно категорично НЕ НАМИРАМЕ ИЗПЪЛНЕНИЕ на поставените цели в приложимия Регламент (ЕС) № 1305/2013, чрез прилагане на така представения проект на нормативен акт, за прилагане на под мярка 22.1 от ПРСР. |  |  |
|  |  | Предвид гореизложеното  ПРЕДЛАГАМЕ : |  |  |
|  |  | а) В спешен порядък, да се разработи проект на Наредба по подмярка 22.2, по която допустим бенефициент да са Малки и средни предприятия /МСП/, заети в секторите „Плодове и зеленчуци“, „Биологично производство“ и „Животновъдство“, при таван на подпомагане, с всички натрупвания съгл. приложимото Европейско законодателство до 100 000 евро. | Не се приема | Виж по-горе. |
|  |  | б) Като допустим бенефициент да бъдат допустими МСП:  - земеделски производители,  - преработватели,  - организации и групи на производители. | Не се приема | Виж по-горе. |
|  |  | в) Целия финансов ресурс от 33 млн. евро да бъде насочен по подмярка 22.2 на ПРСР. | Не се приема | Виж по-горе. |
|  |  | С оглед на гореизложеното, така представените браншови организации от секторите „Плодове и зеленчуци“ и „Биологично производство“:  НЕ ПРИЕМАМЕ така представеният проект на Наредба по подмярка 22.1 от ПРСР.  НАСТОЯВАМЕ за нейното незабавно цялостно изтегляне, като бъде разработена подмярка 22.2 от ПРСР.  НАСТОЯВАМЕ за спешни консултации с експерти на Министерство на земеделието, във връзка с разработване на нови параметри по подмярка 22.2 от ПРСР. |  |  |
|  | БАМ-я **(Българска асоциация на малинопроизводителите и ягодоплодните) –**  **Портал за обществени консултации** – **11.11.2022 г.** | За наша всеобща изненада, след задълбочено запознаване на визирания проект на Наредба по под мярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от ПРСР, в едно с приложимото законодателство на ЕС, ние виждаме подмяна на първоначалната рамка за подпомаганите по сектори и култури. Като идеята обхвата на програмата да бъде за браншовете и културите с приоритет Плодове и Зеленчуци пряко засегнати и чувствителни по отношение на драстичното увеличаване на горива, торове, препарати за растителна защита и разходи за сезонни работници и техния транспорт.  Макар и като елемент на селското стопанство Културите от Парфюмериината промишленост, Винените лозя и маслодайните технически култури са извън продоволствената кошница.  По тази причина смятаме, че включването в наредбата на „Допълнителни култури“ с единствена цел по пълно усвояване на БЮДЖЕТА с около 1 милион декара Слънчоглед от които не всичкият е маслодаен, 220 хиляди декара винени лозя продукта от които Вино- не е застрашен от продължително съхранение, а в резултат на съхранението само му се вдига цената, включване на Етерично маслени култури за Парфюмерийната и козметичната индустрия изключително силно изкривяват помощта по мярката за „Извънредно временно подпомагане за земеделските стопани, които са особено засегнати от последиците от руското нашествие в Украйна“.  В Същото време са „ЗАБРАВЕНИ“ за допълнително подпомагане в предвид по високите разходи както за ЕС така и за България приоритетните направление БИОЛОГИЧНО ПРОИЗВОДСТВО където са включени и рози и винени лоза и маслодайни технически култури като слънчоглед и други.  Оранжерийното производство в отопляеми оранжерии това производство пострада най-много от повишените цени на ел енергията и горивата където цените се вдигнаха с над 500%  Оранжерийното производство – отопляеми оранжерии трябва да се подпомогне за всички култури – както за домати краставици пипер така и за Ягоди малини и други листни и плодни зеленчуци  Оранжерийното производство в отопляеми оранжерии се явява най-стратегически важния елемент в селското стопанство в условията от заплахи от химическо, биологично или радиационно заразяване, възможностите за което все повече се спрягат напоследък  Предвид гореизложеното за да не се създават условия и предпоставки за социално напрежение и протести в и без това труден период за страната ни.  Настойчиво ПРЕДЛАГАМЕ: | Не се приема | Съгласно Регламент (ЕС) 2022/1033 на Европейския парламент и на Съвета от 29 юни 2022 година за изменение на Регламент (ЕС) № 1305/2013 във връзка със специална мярка за предоставяне на извънредно временно подпомагане от Европейския земеделски фонд за развитие на селските райони (ЕЗФРСР) в отговор на последиците от руското нашествие в Украйна (OB, L 173 от 30 юни 2022 г.) подпомагането следва да е насочено към земеделски стопани, засегнати от руското нашествие в Украйна, без да се дава приоритет на определени култури.  Подпомагането следва да е насочено към сектори, силно засегнати от руското нашествие в Украйна, а като такива са определени и в сектор „Растениевъдство“, направление „розопроизводство“ и т.н. |
|  |  | 1. В спешен порядък, да се разработи проект на Наредба по подмярка 22.2, по която допустим бенефициент да са Малки и средни предприятия /МСП/, заети в секторите „Плодове и зеленчуци“, „Биологично производство“ и „Животновъдство“, „Оранжерийно производство в отопляеми оранжерии“ за всички култури при таван на подпомагане, с всички натрупвания съгл. приложимото Европейско законодателство до 100 000 евро. | Приема се по принцип | В кратки срокове ще се разработи подмярка 22.2. |
|  |  | 2. Като допустим бенефициент да бъдат допустими МСП:  - земеделски производители,  - преработватели,  - организации и групи на производители. | Приема се по принцип | Виж по-горе. |
|  |  | 3. Целия финансов ресурс от 33 млн. евро да бъде насочен по подмярка 22.2 на ПРСР. | Не се приема | Виж по-горе. |
|  |  | С оглед на гореизложеното, така представените браншови организации от секторите „Плодове и зеленчуци“ и „Биологично производство“:  НЕ ПРИЕМАМЕ така представеният проект на Наредба по подмярка 22.1 от ПРСР.  НАСТОЯВАМЕ за нейното незабавно цялостно изтегляне, като бъде разработена подмярка 22.2 от ПРСР.  НАСТОЯВАМЕ за спешни консултации с експерти на Министерство на земеделието, във връзка с разработване на нови параметри по подмярка 22.2 от ПРСР. |  |  |
|  | **nbioassoc\_bg –**  **Портал за обществени консултации –11.11.2022 г. от** | Становище по параграф 3 от глава „Заключителни разпоредби“  Изменението на срока за представяне на документите за реализация на земеделската продукция, така както е предложено ще доведе до значително забавяне в изплащането на подпомагането на земеделските стопани, кандидатстващи по схемите за обвързана подкрепа. Това от своя страна ще доведе до значително влошаване на ликвидността на стопанствата и ефекта от това е точно обратно пропорционален на цялото подпомагане, по линия на временната и/или кризисната рамка прилагана от ЕК. Съгласно гореизложеното промяната на визираните срокове е в тотален разрез с политиката, която водят всички държави от ЕС. | Не се приема | Изменението в нормативно-установените срокове, в които земеделските стопани представят посочените в чл. 32 от Наредба № 3 от 2015 г. документи, с които удостоверяват добиви от заявените площи за съответната култура, е свързано с техническото обезпечаване на процеса по приемане на документите. При подаването им в съответната областна дирекция на Държавен фонд „Земеделие“ се извършват проверки и документите се въвеждат в Интегрираната система за администриране и контрол, който софтуер ще бъде актуализиран в периода от 24 декември 2022 г. до 9 януари 2023 г. През посочения период няма да е налице техническа обезпеченост за подаване на документите. С цел осигуряване на достатъчно време, се предвижда този период, да се предостави допълнително на земеделските стопани. По този начин се запазва месечния срок, който до сега е бил на разположение, разликата е в периода, в който ще се ползва. В случай, че не се осигури нормативно месечния срок за предоставяне на документите, стопаните биха били лишени от време, в което да изпълнят задълженията си, месечният срок ще бъде намален и те ще бъдат поставени в по-неблагоприятна ситуация в сравнение с предходни кампании.  Предложените периоди не касаят изменение на сроковете, в които ще се изплаща подпомагането. Същото се извършва при спазване на чл. 34 от Наредба № 3 от 2015 г.  Изменението в нормативно-установените срокове, в които земеделските стопани представят посочените в чл. 32 от Наредба № 3 от 2015 г. документи, с които удостоверяват добиви от заявените площи за съответната култура, е свързано с техническото обезпечаване на процеса по приемане на документите. При подаването им в съответната областна дирекция на Държавен фонд „Земеделие“ се извършват проверки и документите се въвеждат в Интегрираната система за администриране и контрол, който софтуер ще бъде актуализиран в периода от 24 декември 2022 г. до 9 януари 2023 г. През посочения период няма да е налице техническа обезпеченост за подаване на документите. С цел осигуряване на достатъчно време, се предвижда този период, да се предостави допълнително на земеделските стопани. По този начин се запазва месечния срок, който до сега е бил на разположение, разликата е в периода, в който ще се ползва. В случай, че не се осигури нормативно месечния срок за предоставяне на документите, стопаните биха били лишени от време, в което да изпълнят задълженията си, месечният срок ще бъде намален и те ще бъдат поставени в по-неблагоприятна ситуация в сравнение с предходни кампании.  Предложените периоди не касаят изменение на сроковете, в които ще се изплаща подпомагането. Същото се извършва при спазване на чл. 34 от Наредба № 3 от 2015 г. |
|  |  | **НЕ ПРИЕМАМЕ** изменението на Наредба № 3 В Наредба № 3 от 2015 г. за условията и реда за прилагане на схемите за директни плащания  (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г.; Решение № 8966 от 2.07.2018 г. на ВАС на РБ – бр. 57 от 2018 г.; бр. 73 от 2018 г., бр. 20 от 2019 г., бр. 18 и 77 от 2020 г., бр. 11 от 2021 г. и бр. 17 и 38 от 2022 г)  **НЕ ПРИЕМАМЕ** така представените мотиви за изменението на Наредба №3/2015, като ги определяме за незаконосъобразни и неправилни  съгласно приложимото законодателство.  **НАСТОЯВАМЕ ИЗЦЯЛО ДА СЕ  ЗАЛИЧИ** параграф 3, т.2 от глава „Заключителни разпоредби“ от проекта на Наредба за прилагане на подмярка 22.1, с която се извършва промяна в Наредба № 3 от 2015г. за условията и реда за прилагане на схемите за директни плащания на площ.  **НАСТОЯВАМЕ ИЗЦЯЛО ДА СЕ ОТТЕГЛИ** проекта за Наредба за прилагане на мярка 22.1 „Извънредно временно подпомагане за земеделските стопани, които са особено засегнати от последиците от руското нашествие в Украйна“ от Програмата за развитие на селските райони за периода 2014 – 2020 г.“, съгл. наше становище прието от администрацията на МЗм, под вх.№ 15-531/10.11.2022г. | Не се приема | Виж по-горе. |